Na temelju odluke Uprave društva broj: 3814/22 od 30. rujna 2022. godine Gradsko komunalno poduzeće Komunalac d.o.o. objavljuje

**JAVNU PRODAJU ROBE IZ CVJEĆARNICE**

**putem prikupljanja pisanih ponuda**

1. KOMUNALAC d.o.o. nudi na prodaju **robu iz bivše cvjećarnice Lavanda prema specifikaciji koja se nalazi u privitku ove javne objave.**

Ponuditelji se mogu javiti ISKLJUČIVO za kupnju svih artikala koji se navode u specifikaciji

* početna cijena svih artikala bez PDV-a: **1.957,09 kn bez PDV-a** odnosno **2.446,36 kn sa PDV-om** (324,69 EUR sa PDV-om, tečaj 1 EUR = 7,53450 kn)

1. Roba se može pogledati u razdoblju od **01.10.2020. do 05.10.2022**., uz prethodni dogovor s gospođom Josipom Loinjak, mob 098 220 254.
2. Zainteresirani ponuđači svoju pisanu ponudu dostavljaju u zatvorenoj omotnici na naslov KOMUNALAC d.o.o., Mosna ulica 15, 48000 Koprivnica, s naznakom «**Ponuda za robu iz cvjećarnice – NE OTVARATI**» putem pošte ili osobnom dostavom u sjedište Komunalca.

Ponuda obvezno mora sadržavati:

* Jamčevinu u iznosu od ½ ponuđenog iznosa ponuditelja za robu iz točke 1. ove izjave bez uračunatog PDV-a
* Ime i prezime, naziv obrta ili trgovačkog društva,
* Osobni identifikacijski broj,
* Adresa prebivališta ili sjedišta,
* Broj telefona, e-mail adresa
* Iznos ponuđene cijene bez PDV,
* Potpis ili potpis i pečat ponuđača ukoliko ponuditelj posjeduje pečat.

Jamčevina se uplaćuje na račun Komunalca, IBAN HR5623860021100508591, model 00, poziv na broj 1280101 ili na blagajni Komunalca, Mosna ulica 15, Koprivnica.

Ponudu mogu dati fizičke ili pravne osobe (obrti ili trgovačka društva).

Ponude bez prethodnih elemenata **neće se uzeti u razmatranje.**

1. Rok za dostavu ponuda je **06.10.2022. do 12,00** sati. Javno otvaranje ponuda biti će **06.10.2022.** s početkom u **12,30** sati u sjedištu Komunalca, Mosna ulica 15, Koprivnica u Velikoj Sali u podrumu.

Ukoliko se zaprime ponude za istu robu sa istom ponuđenom cijenom, pozvat će se ponuditelji sa istom cjenovnom ponudom da do slijedećeg radnog dana do 12.00 sati dostave ponovno svoje ponude.

Javnom otvaranju ponuda **mogu** prisustvovati i ponuđači.

1. Najpovoljnijom ponudom smatrati će se ponuda s najvećim ponuđenim iznosom cijene bez PDV-a. Ponuđena cijena mora biti veća od početne cijene navedene u točki 1. ove objave.
2. O rezultatima odabira najpovoljnijeg ponuditelja, ponuditelji će biti obavješteni pisanim putem na naznačenu adresu ili putem elektroničke pošte u roku 8 dana po donošenju odluke.
3. Najpovoljniji ponuditelj dužan je u roku od 5 (pet) dana od dana primitka obavijesti izvršiti uplatu razlike iznosa iz svoje ponude uvećanog za 25% PDV (umanjeno za iznos jamčevine) na račun Komunalca IBAN HR56 2386 00211005 08591 otvorenog kod Podravske banke Koprivnica.

Ne izvrši li najpovoljniji ponuđač uplatu u traženom roku Uprava Komunalca može pravo kupnje dati idućem najpovoljnijem ponuđaču ili ponoviti postupak.

1. Roba se prodaje po načelu „viđeno-kupljeno“. Uvjet je da ponuditelj kupi svu ponuđenu robu. Reklamacije na kupljenu robu iz točke 1. se ne priznaju.
2. Primopredaja robe će uslijediti nakon uplate kupoprodajne cijene.
3. KOMUNALAC d.o.o. Koprivnica zadržava pravo ne odabrati niti jednu zaprimljenu ponudu, te u tom slučaju nema nikakvih obaveza prema ponuditeljima.

U Koprivnici, 30. rujna 2022.

KOMUNALAC d.o.o. Koprivnica